smcproject/ml-wiki-sentences huggingface dataset:
അഫ്രോകാന്തിയം സ്യൂഡോവെർട്ടിസില്ലം ഇംഗ്ലീഷ് വിലാസം https://ml.wikipedia.org/wiki/Afrocanthium_pseudoverticillatum ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
പുഷ്പിക്കുന്ന സസ്യജാലങ്ങളിലെ ഒരു വിഭാഗമാണ് അഫ്രോകാന്തിയം സ്യൂഡോവെർട്ടിസില്ലം .
ഇതു റുബേഷ്യ ഫാമിലിയിൽ നിന്നും വരുന്നു.
സോമാലിയായിലും മൊസാംബിക്കിലും മാത്രമാണ് ഇവ കാണപ്പെടുന്നത്.
അഫ്ലജ് ജലസേചന സമ്പ്രദായം
AD-500 മുതൽക്കേ ഒമാനിൽ നിലനിന്നിരുന്ന ഒരു ജലസേചനരീതിയാണ് ഒമാനിലെ അഫ്ലജ് ജലസേചന സമ്പ്രദായം എന്ന് അറിയപ്പെടുന്നത് (ഇംഗ്ലീഷ്: Aflaj Irrigation Systems of Oman) .
ധാഖിലിയ , ഷർക്ക്വിയ ബത്തിനഹ് എന്നീ പ്രദേശങ്ങളിലാണ് ഈ രീതി പ്രധാനമായും നിലനിന്നിരുന്നത്.
2500 BC-മുതൽക്കേ ഈ സമ്പ്രദായം ഒമാനിൽ നിലനിന്നിരുന്നു ചരിത്രഗവേഷകർ കരുതുന്നു.
ചെറു കനാലുകളും ചാലുകളും വഴി ജലം ഗാർഹിക-കാർഷിക ഉപയോഗത്തിനായി എത്തിക്കുന്ന ഒരു സവിശേഷ രീതിയാണ് അഫ്ല്ലജ്.
"ഫലജ്" എന്നവാക്കിന്റെ ബഹുവചനമാണ് അഫ്ലജ്,  "ഭാഗങ്ങളായി വേർത്തിരിച്ചത്" എന്നാണ് അറബിയിൽ ഫലജ് എന്ന വാക്കിനർത്ഥം.
എല്ലാവരിലും കൃത്യതയോടെ ഈ ജലസേചനരീതിവഴി ജലം എത്തിയിരുന്നു.
ഭൂഗുരുത്വബലമാണ് ഈ ജലസേചനരീതിയിൽ പ്രയോഗിച്ചിരിക്കുന്നത്.
കനാലുകളെ കൂടാതെ അനുബന്ധ നിരീക്ഷണഗോപുരങ്ങളും , പള്ളികളും മറ്റു കെട്ടിടങ്ങളുമെല്ലാം ഇതിന്റെ ഭാഗമായുണ്ട്.
2006-ൽ യുനെസ്കോ ഇത്തരത്തിലുള്ള 5 അഫ്ലജ് ശൃംഖലകളെ ലോകപൈതൃകപട്ടികയിൽ ഉൾപ്പെടുത്തി.
ഫലജ്-അൽ-ഖത്മീൻ, ഫലജ്-അൽ-മാൽകി, ഫലജ് ദാരിസ്, ഫലജ്-അൽ-മയാസർ ഫലജ് അൽ-ജീല എന്നിവയാണവ അവലംബം
അഫ്ര ബെൻ ഇംഗ്ലീഷ് വിലാസം https://ml.wikipedia.org/wiki/Aphra_Behn
ഒരു ആംഗലേയ എഴുത്തുകാരിയും നോവലിസ്റ്റും നാടകകൃത്തും കവിയുമായിരുന്നു അഫ്ര ബെൻ (ജീവിതകാലം: 1640-1689).
എഴുത്ത് ഉപജീവനമാക്കിയ ആദ്യ ഇംഗ്ലീഷ് വനിതയും അവരാണ്.
തെക്കേ അമേരിക്കയുലെ അടിമത്തത്തിന്റെ പശ്ച്ചാത്തലത്തിൽ എഴുതിയ ഒരൂനുകോ (Oroonoko) ആണ് അവരുടെ ഏറ്റവും പ്രശസ്തമായ കൃതി.
അവലംബം ↑ http://www.britannica.com/EBchecked/topic/58760/Aphra-Behn
അഫ്രൊഡൈറ്റി ഇംഗ്ലീഷ് വിലാസം https://ml.wikipedia.org/wiki/Aphrodite
ഗ്രീക്ക് ഐതിഹ്യത്തിൽ സ്നേഹത്തിന്റെയും സൗന്ദര്യത്തിന്റെയും ദേവതയാണ് അഫ്രൊഡൈറ്റി .
യുറാനസിനെ പുത്രനായ ക്രോണസ് രാജസ്ഥാനത്തുനിന്നും പുറത്താക്കിയപ്പോഴാണ് അഫ്രൊഡൈറ്റി ഉണ്ടായതെന്ന് ഗ്രീക്ക് കവി ഹെസിയോഡ് പറയുന്നു.
ക്രോണസ് യുറാനസിന്റെ വെട്ടിമാറ്റിയ ലിംഗം കടലിലേക്കെറിയുകയും, അഫ്രോസ് അഥവാ കടൽപ്പതയിൽ നിന്ന് അഫ്രൊഡൈറ്റി ഉയർന്ന്  വരികയും ചെയ്തത്രെ.
ഇലിയഡിൽ സ്യൂസിന്റേയും ഡയോണിന്റേയും മകളായാണ് അഫ്രൊഡൈറ്റി  ചിത്രീകരിക്കപ്പെട്ടിരിക്കുന്നത് .
ഇവരുടെ സൗന്ദര്യം കണ്ട് അസൂയ മൂലം തങ്ങളുടെ ഇടയിൽ യുദ്ധമുണ്ടാകുമെന്ന് ദേവന്മാർ ഭയന്നു.
അതിനാൽ സ്യൂസ് ഭീഷണിയാകാൻ സാധ്യതയില്ലാത്ത ഹെഫാസ്റ്റസിന് അഫ്രൊഡൈറ്റിയെ വിവാഹം ചെയ്തുകൊടുത്തു.
റോമൻ ഐതിഹ്യത്തിലെ വീനസ് ദേവി ഇവർക്ക് തുല്യമാണ്.
വിവാഹിതയെങ്കിലും പല ദേവന്മാരും മനുഷ്യരും ആയി അഫ്രൊഡൈറ്റി ബന്ധപ്പെടുന്നുണ്ട്.
അറീസ് ആണ് അതിൽ പ്രധാനി.
ഹെർമീസുമായുള്ള രഹസ്യബന്ധത്തിൽ നിന്നാണ് ആണും പെണ്ണും കെട്ട ഹെർമാഫ്രൊഡൈറ്റസ് എന്ന മകന്റെ ജനനം.
ഹെഫാസ്റ്റസുമായുള്ള വിവാഹത്തിന് സമ്മാനമായി കിട്ടിയ പൊന്നരഞ്ഞാണം ഉപയോഗിച്ച് ഇഷ്ടമുള്ളവരെ വശീകരിക്കാൻ അഫ്രൊഡൈറ്റിക്ക് കഴിയുമെന്നായിരുന്നു വിശ്വാസം.
അഫ്ര ഇംഗ്ലീഷ് വിലാസം https://ml.wikipedia.org/wiki/Afra
കത്തോലിക്കാ സഭയിലെ ഒരു രക്തസാക്ഷി വിശുദ്ധയാണ് അഫ്ര .
വേശ്യയായിരുന്ന അഫ്ര സെപ്രസിലെ രാജാവിന് ഹിലേരിയ എന്ന സ്ത്രീക്കു ജനിച്ച മകളാണെന്നു കരുതപ്പെടുന്നു.
ആക്ട്സ് ഓഫ് അഫ്ര എന്ന പേരിൽ എഴുതപ്പെട്ട ഗ്രന്ഥത്തിൽ അഫ്രയുടെ ജീവിതകഥ വിവരിക്കുന്നുണ്ട് .
സെപ്രസിൽ നിന്ന് ജർമനിയിലെ അവിടെ ഓഗ്സ്ബർഗിലെത്തി വേശ്യാലയം നടത്തിയിരുന്ന ഹിലേരിയയ്ക്കൊപ്പം അഫ്രയും താമസിച്ചു.
വീനസ് ദേവതയുടെ ക്ഷേത്രത്തിൽ അഫ്ര വേശ്യയായി ജീവിച്ചുവെന്ന് മറ്റു ചില ഗ്രന്ഥങ്ങളിൽ വിവരിക്കുന്നുണ്ട്.
പാപജീവിതം നയിച്ചിരുന്ന അഫ്ര ഒരു ബിഷപ്പുമൂലമാണ് ക്രൈസ്തവവിശ്വാസത്തിലേക്കു തിരിഞ്ഞത്.
ഡിയോക്ലീഷ്യൻ ചക്രവർത്തിയുടെ മതപീഡനകാലത്ത് സ്പെയിനിലെ ജെറോനയിലെ ബിഷപ്പായിരുന്ന നറേസിസസ്സ് ഒരിക്കൽ ഒഗ്സ്ബർഗിലെത്തിച്ചേർന്നു.
ചക്രവര്ത്തിയുടെ ഭടന്മാര് ബിഷപ്പിനെ തടവിലാക്കുമെന്നു നാട്ടിൽ ഒരു ശ്രുതിപരന്നിരുന്നു.
അതിനാൽ അഫ്രയുടെ വേശ്യാലയത്തിലാണ് ബിഷപ്പ് ഒളിവിൽ പാർത്തത്.
അതൊരു വേശ്യാലമാണെന്നു അറിയാതെയാണ് ബിഷപ്പ് അവിടെ എത്തിച്ചേർന്നത്.
ബിഷപ്പിനെ വരുതിയിലാക്കാൻ യുവതികൾ ശ്രമം നടത്തി.
എന്നാൽ യുവതികളുടെ ശ്രമത്തിനെതിരായാണ് സംഭവിച്ചത്.
ബിഷപ്പിന്റെ ഉപദേശത്താൽ അവിടെ പാർത്തിരുന്ന അഫ്രയും അവളുടെ അമ്മയും ഒപ്പം യുനോമിയ, യുട്രാഫിയ, ഡിഗ്ന എന്നീ മൂന്നു യുവതികളും ജ്ഞാനസ്നാനം സ്വീകരിച്ചു.
താൻ ഇത്രനാളും ചെയ്ത തെറ്റുകൾക്ക് ഇനിയുള്ള ഒരു ജീവിതത്തിലൂടെ പരിഹാരം കാണമെന്നു അഫ്ര തീരുമാനമെടുത്തു.
ബിഷപ്പ് അഫ്രയുടെ ഭവനത്തിൽ ഒളിവിൽ കഴിയുന്നുണ്ടെന്നറിഞ്ഞ് ഭടന്മാർ അവിടെ എത്തിച്ചേർന്നെങ്കിലും അഫ്ര ബിഷപ്പിനെ ഒളിപ്പിച്ചു.
പിന്നീട് അഫ്ര തന്റെ സ്വത്തുക്കളെല്ലാം സാധുക്കൾക്കായി ദാനം നൽകി അവർക്കായി ജീവിച്ചു.
അഫ്ര ഒരു ക്രിസ്തുമതവിശ്വാസിയായി മാറിയതറിഞ്ഞ് ഭടന്മാർ അവളെ തടവറയിലാക്കി.
ഒപ്പം റോമൻ ദൈവങ്ങളെ വണങ്ങുവാൻ അഫ്രയോട് ആവശ്യപ്പെട്ടെങ്കിലും അവൾ എതിർത്തു.
ക്രിസ്തുമതവിശ്വാസത്തിൽ അടിയുറച്ചുനിന്ന അഫ്രയെ എ.ഡി. 304-ൽ ജീവനോടെ ചുട്ടുകൊന്നു.
തുടർന്ന് അഫ്രയുടെ അമ്മയേയും മറ്റു യുവതികളേയും അവർ തടവിലാക്കി.
വൈകാതെ അവരും കൊലചെയ്യപ്പെട്ടു.
അവലംബം പുറത്തേക്കുള്ള കണ്ണികൾ Catholic Encyclopedia Shorter Biography Short Fact List Archived 2005-04-21 at the Wayback Machine .
അഫ്നാസി നികിതിൻ ഇംഗ്ലീഷ് വിലാസം https://ml.wikipedia.org/wiki/Afanasy_Nikitin
റഷ്യൻ വ്യാപാരിയും സഞ്ചാരിയുമായിരുന്നു അഫ് നാസി നികിതിൻ .
(മ: 1472 ).
ഇറ്റാലിയൻ സഞ്ചാരിയായ നിക്കോളോ കോണ്ടിയ്ക്കു ശേഷം ഭാരതം സന്ദർശിക്കുകയും കുറിപ്പുകൾ തയ്യാറാക്കുകയും ചെയ്ത ആദ്യകാല യൂറോപ്യൻ സഞ്ചാരികളിലൊരാളുമായിരുന്നു നികിതിൻ.
മൂന്നു കടലുകൾക്കപ്പുറത്തേക്കുള്ള യാത്ര (The Journey Beyond Three Seas) എന്ന ഗ്രന്ഥത്തിൽ നികിതിൻ  വിജ്ഞേയങ്ങളായ വിവരങ്ങൾ  രേഖപ്പെടുത്തിയിട്ടുണ്ട്.
യാത്രാപഥം
1468- ൽ സ്വദേശമായ ത്വീറിൽ നിന്നാണ്   യാത്ര ആരംഭിച്ചത്.
വോൾഗാ നദിയിലൂടെ ഡെർബന്റിലും, പിന്നീട് ബാക്കുവിലും എത്തിയ നികിതിൻ കാസ്പിയൻ കടൽ കടന്ന് പേർഷ്യയിലുമെത്തി .
ഈ യാത്രയ്ക്കിടയിലാണ്  മറ്റുവ്യാപാരികളിൽ നിന്നു അദ്ദേഹം ഭാരതത്തെക്കുറിച്ച് മനസ്സിലാക്കുന്നത്.
പേർഷ്യയിലെ വടക്കുപടിഞ്ഞാറൻ പ്രവിശ്യകളിൽ സമയം ചെലവിട്ടശേഷം തുറമുഖപട്ടണമായ ഹോമ്രൂസിലെത്തി.
അവിടെനിന്നാണ് കടൽമാർഗ്ഗം ഇന്ത്യയിലെത്തിയത്.
ഭാരതത്തെക്കുറിച്ച്  യാത്രാവിവരണത്തിൽ വിപുലവും സൂക്ഷ്മവുമായ പ്രതിപാദനമാണുള്ളത്.
അവലംബം കുറിപ്പുകൾ Daniel Kievsky Chronology of European exploration of Asia Niccolò de' Conti (1385–1469) - another European who traveled to India a few decades before Nikitin some marginal notes on india:sergei d serebriany
അഫ്രീഡി ഇംഗ്ലീഷ് വിലാസം https://ml.wikipedia.org/wiki/Afridi
ഇന്ത്യയുടെ വടക്കു പടിഞ്ഞാറൻ അതിർത്തിയിൽ കൈബർ ചുരത്തിനടുത്തുവസിക്കുന്ന ഒരു പത്താൻ വർഗമാണ് അഫ്രീഡി .
1960-ലെ കണക്കനുസരിച്ച് 50,000-ൽ അധികം അഫ്രീഡികൾ ഉണ്ട്.
സമുദ്രനിരപ്പിൽനിന്നും 1,800-2,100 മീറ്റർ ഉയരമുള്ള ഫലപുഷ്ടവും ദുർഗമവുമായ കുന്നിൻപ്രദേശം വളരെക്കാലം ഇവരുടെ ആധിപത്യത്തിൻ കീഴിലായിരുന്നു.
ഒരു ഗവൺമെന്റിന്റെയും നിയന്ത്രണത്തിനു വിധേയരാകാതെ ജീവിച്ചുവന്ന ഇക്കൂട്ടരെ ആദ്യമായി കണ്ടുമുട്ടിയത് ഇന്ത്യയെ ആക്രമിച്ച സാഹിർ ഉദ്-ദിൻ ബാബറാണ് (1504).
അന്യരുടെ ആക്രമണത്തിനു വിധേയരാകാതെ ഇവർ പിന്നെയും കുറേക്കാലം കഴിച്ചു.
1581-ൽ അക്ബർ കൈബർ ചുരത്തിലൂടെ ഒരു റോഡ് നിർമിച്ചു.
അഫ്രീഡികളുടെ എതിർപ്പുമൂലം കാബൂളിലെ ആദ്യഗവർണറായ മാൻസിംഗിന് ചുരം കടക്കാൻ കഴിഞ്ഞില്ല.
റോഷാനിയാ പ്രസ്ഥാനത്തിന്റെ നേതാവായ ജലാലുദ്ദീനാണ് ഇത്തരത്തിലുള്ള എതിർപ്പുകൾക്ക് പ്രചോദനം നൽകിയത്.
സംഘട്ടനങ്ങൾ
1585-ലും 1622-ലും മുഗളന്മാരും അഫ്രീഡികളുമായി കനത്ത സംഘട്ടനങ്ങളുണ്ടായി.
1630-ൽ കാബൂൾ ഗവർണറായ മുസാഫർഖാന്റെ കാലത്ത് അഫ്രീഡികൾക്ക് വമ്പിച്ച പരാജയം നേരിട്ടു.
1672-ൽ നവ്ഷെറാകോട്ട പിടിച്ചടക്കാൻ മുഗളന്മാർ നടത്തിയ ശ്രമം വിജയിച്ചില്ല.
18-ആം നൂറ്റാണ്ടിൽ അഫ്ഗാൻ അമീർ ആയ അഹമ്മദ് ഷാ ദുരാനി അഫ്രീഡികൾക്ക് സഹായവാഗ്ദാനം ചെയ്യുകയും അവരെ തന്റെ സൈന്യത്തിൽ ചേർക്കുകയും ചെയ്തു.
ദുരാനിയുടെ പൌത്രനായ ഷാഷൂജായ്ക്ക് അഫ്രീഡികളുടെ സഹായം ലഭിച്ചിരുന്നു.
യുദ്ധത്തിൽ പരാജിതനായ ഷുജായ്ക്ക് അഭയം നൽകിയതും അഫ്രീഡികളാണ്.
1837-ൽ സിക്കു നേതാവായിരുന്ന ഹരിസിങ്ങിനെ ആക്രമിക്കുന്നതിന് ദോസ്ത് മുഹമ്മദിനെ അഫ്രീഡികൾ സഹായിച്ചു.
1838-42 ലുണ്ടായ ഒന്നാം അഫ്ഗാൻ യുദ്ധത്തിലാണ് ബ്രിട്ടീഷുകാർ അഫ്രീഡികളുമായി ഏറ്റുമുട്ടിയത്.
19-ആം നൂറ്റാണ്ടിന്റെ അവസാനത്തോടെ അഫ്രീഡികളെ ബ്രിട്ടിഷ് നിയന്ത്രണത്തിലാക്കാൻ കഴിഞ്ഞു.
ഡോ. ഖാൻ സാഹിബും അനുജനായ അബ്ദൽ ഗഫാർഖാനും രംഗത്തു വന്നതോടെ (1930-നുശേഷം) ബ്രിട്ടീഷുകാരുടെ സ്ഥിതി പരുങ്ങലിലായി; സ്വതന്ത്രപക്തൂണിസ്താൻ വേണമെന്ന വാദവും ഇക്കാലത്ത് ഉയർന്നു.
പഷ്തൂഭാഷ സംസാരിക്കുന്നവർ
തല മുണ്ഡനം ചെയ്യുകയും താടിമീശ വളർത്തുകയും ചെയ്യുന്ന ദൃഢഗാത്രരായ ഇക്കൂട്ടർ സംസാരിക്കുന്നത് പുഷ്തു ഭാഷയാണ്.
ഈ വർഗത്തിന്റെ ഉദ്ഭവത്തെക്കുറിച്ചു വലിയ അറിവുകളില്ല.
അനാഥശിശുക്കളെ ദത്തെടുക്കുന്ന വംശപാരമ്പര്യം കണക്കിലെടുത്താൽ അഫ്രീഡികൾ മറ്റു പത്താൻ വർഗക്കാരുമായി സാദൃശ്യമുള്ളവരാണെന്ന് കാണാൻ കഴിയും
ദായക്രമത്തിന്റെ കാര്യത്തിൽ കിഴക്കൻ-ഇറാനിയൻഭാഷ സംസാരിക്കുന്ന ഉർമാറീസ് വർഗങ്ങളുമായും അഫ്രീഡികൾക്കു സാദൃശ്യമുണ്ട്.
പത്താൻഭാഷയും ആചാരങ്ങളും അനുവർത്തിച്ചുവരുന്ന അഫ്രീഡികൾ പ്രാചീനകാലത്തുതന്നെ കുടിയേറിയവരാണെന്ന് കരുതാം.
അഫ്രീഡികൾക്കു പെഷാവർ തീരത്തു വസിച്ചുവന്ന അപാരിടെ യുമായി ബന്ധമുണ്ടെന്ന് പ്രാചീന യവനചരിത്രകാരനായ ഹെറൊഡോട്ടസ് (ബി.സി. 5-ആം നൂറ്റാണ്ട്) സൂചിപ്പിച്ചിട്ടുണ്ട്.
അറിയപ്പെടുന്ന അഫ്രിഡികൾ
ഷാഹിദ് അഫ്രിദി - പാകിസ്താൻ ക്രിക്കറ്റ് ടീം കാപ്റ്റൻ still holds the record for the most sixes hit in ODI cricket history ഷാഹിദ് അഫ്രിദി സ്റ്റേഡിയത്തിൽ അയൂബ് അഫ്രിദി , അഫ്ഘാൻ ഹിരോയിൻ കടത്തിന്റെ ആശാൻ ജാവേദ് അഫ്രിഡി , പെഷ്വാർ സാൽമി എന്ന പിഎസെൽ റ്റീമുടമ.
ഹെയർ Haierപാകിസ്താന്റെ ഉടമ ഖാതിർ അഫ്രിഡി ,പഷ്തൂൺ കവി മാലിക് മെഹ്ർ നിസ അഫ്രിഡി , പാകിസ്താൻ പീപ്പിൾസ് പാർട്ടി നേതാവ്.
റിയാസ് അഫ്രിദി , പാകിസ്താന്റെ മുൻ ക്രിക്കറ്റ് ടീമംഗം ഷാഹീൻ അഫ്രിദി , പാകിസ്താൻ ക്രിക്കറ്റർ ഷേർ അലി അഫ്രിദി , ബ്രിട്ടീഷ് ഭരണകാലത്തെ പോലീസ് കാരൻ ഉമർ ഗുൽ , പാക് ക്രിക്കറ്റർ.
പുറംകണ്ണികൾ http://www.nps.edu/Programs/CCs/Docs/Pakistan/Tribes/Afridi_combo.pdf http://www.afridi.pk/about_afridis.html Archived 2011-10-07 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഫ്രീഡി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ ODI Records:- Fastest 100s ↑ Yuvraj Singh vs Shahid Afridi | Who's The Greatest?
↑ Helen Ellis (July 2009) The Assassination of Lord Mayo: The 'First' Jihad?
അഫ്സാന ഖാൻ
ഇന്ത്യയിലെ ഒരു പഞ്ചാബി പശ്ചാത്തലഗായികയും ഗാനരചയിതാവുമാണ് അഫ്സാന ഖാൻ (ജനനം: 13 ജൂൺ 1994).
ശ്രീ മുക്തർ സാഹിബിലെ ബാദൽ ഗ്രാമത്തിലാണ് അഫ്സാന ജനിച്ചത്.
ഗ്രാമത്തിലെ ബാദലിന്റെ ഗവൺമെന്റ് സീനിയർ സെക്കൻഡറി സ്കൂളിൽ നിന്നാണ് അഫ്സാന സ്കൂൾ വിദ്യാഭ്യാസം നടത്തിയത്.
ഇവർ ഒരു ബിരുദധാരിയാണ്.
സംഗീതജ്ഞരുടെ കുടുംബത്തിലാണ് അഫ്സാന ജനിച്ചത്; ഇവരുടെ അച്ഛനും മുത്തച്ഛനും ഗായകരായിരുന്നു.
അഫ്സാന വളരെ ചെറുപ്പമായിരുന്നപ്പോൾ അവളുടെ പിതാവ് അന്തരിച്ചു.
കുടുംബത്തിന് സാമ്പത്തിക സഹായം നൽകാനായി അഫ്സാന വളരെ ചെറുപ്പത്തിൽത്തന്നെ പാടാൻ തുടങ്ങി.
ഇന്ത്യൻ ഐഡൽ 9 ൽ റണ്ണറപ്പായ ഖുദാ ബക്ഷിന്റെ സഹോദരിയാണ് അവർ.
) തർക്കം
ജില്ലയിലെ ബാദൽ ഗ്രാമത്തിലെ സർക്കാർ സീനിയർ സെക്കൻഡറി സ്കൂളായ അഫ്സാന ഖാൻ സ്വന്തം സ്കൂൾ സന്ദർശിക്കുകയും അവളുടെ പാട്ടിന്റെ ചില വരികൾ ആലപിക്കുകയും ചെയ്തപ്പോൾ വീഡിയോ വൈറലായി.
ഈ ഗാനം തോക്ക് സംസ്കാരം പ്രോത്സാഹിപ്പിക്കുന്നതായി തോന്നിയതിനാൽ അവർക്കെതിരെ പോലീസിൽ പരാതി നൽകി.
ഗാനങ്ങൾ ടിറ്റ്‌ലിയാൻ ബസാർ ജാനി വേ ജാനി ധാക്ക ജൂട്ടി ജാർക്കെ നൈന ഡി തെക്കേ ദില ഹിമ്മത് കാർ ഗട്ട് ഉത്തരേ ചണ്ഡിഗഡ് ഷെഹർ കടാർ ജോടിയാക്കുക കറുത്ത രാത്രി മാർന എ മെനു നഖ്രെ ജട്ടി ദേ തേര പ്യാർ ജിൻ ദുഖ് ബദ്മാഷി വൈൽ‌പുന പരാമർശങ്ങൾ ↑ ↑ ↑ ↑ പുറം കണ്ണികൾ അഫ്സാന ഖാൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് അഫ്സാന ഖാൻ
അഫ്താബ് ശിവ്ദസാനി ഇംഗ്ലീഷ് വിലാസം https://ml.wikipedia.org/wiki/Aftab_Shivdasani
ഹിന്ദി ചലച്ചിത്രമേഖലയിലെ ഒരു നടനാണ് അഫ്താബ് ശിവ്ദസാനി .
(ജനനം: 25 ജൂൺ 1978).
അഫ്താബ് ശിവ്ദസാനി പഠിച്ചത് മുംബൈയിലാണ്.
വാണിജ്യ വിഷയത്തിൽ ഉന്നത വിദ്യാഭ്യാസം നേടി.
ആദ്യ കാലങ്ങളിൽ പരസ്യ ചിത്രങ്ങളിൽ പ്രത്യക്ഷപ്പെട്ടു.
14 വയസ്സുള്ളപ്പോൾ തന്നെ ചില പരസ്യ ചിത്രങ്ങളിൽ അഭിനയിച്ചു.
1980-90 കളിൽ ഒരു ബാലതാരമായി പല ചിത്രങ്ങളിൽ അഭിനയിച്ചു.
19 വയസ്സു വര പിന്നീട് പരസ്യ ചിത്രങ്ങളിൽ ഒരു മോഡലായുള്ള അഭിനയം തുടർന്നു.
പിന്നീട്  1999 ൽ രാം ഗോപാൽ വർമ്മ സംവിധാനം ചെയ്ത മസ്ത് എന്ന ചിത്രത്തിൽ ഉർമിള മാതോന്ദ്കറുടെ നായകനായി അഭിനയിച്ചു.
ഇത് ശ്രദ്ധേയമായ ഒരു ചിത്രമായിരുന്നു.
ഇതിലെ അഭിനയത്തിന് മികച്ച പുതുമുഖത്തിനുള്ള പുരസ്കാരം ലഭിച്ചു.
പിന്നീട് രണ്ട് വർഷത്തെ ഇടവേളക്ക് ശേഷം 2001 ൽ വിക്രം ഭട്ട് സംവിധാനം ചെയ്ത കസൂർ എന്ന ചിത്രത്തിൽ അഭിനയിച്ചു.
ഈ ചിത്രത്തിലെ അഭിനയം ഒരു മികച്ച നടനെന്നുള്ള കഴിവ് അഫ്താബ് തെളിയിച്ചു.
അഫ്താബിന്റെ പിതാവ് ഒരു സിന്ധി വംശജനും മാതാവ് ഒരു പാർസി വംശജയുമാണ്.
അഫ്താബിന് ഒരു സഹോദരിയുണ്ട്.
രണ്ട് പേരുടേയും ജനന ദിവസം ജൂൺ 25 ആണ് എന്നുള്ളത് ഇവർക്കിടയിലെ ഒരു പ്രത്യേകതയാണ്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അഫ്താബ് ശിവ്ദസാനി
അറുകൊലക്കണ്ടം ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
( മാർച്ച്, 2014‎ )
കെ.കെ. ഗോവിന്ദൻ എഴുതി 1983-ൽ പ്രസിദ്ധപ്പെടുത്തിയ ഒരു മലയാള പുസ്തകമാണ് അറുകൊലക്കണ്ടം .
സാധാരണ പുസ്തകത്തിന്റെ പ്രസാധക ക്രമങ്ങളെയും ഉള്ളടക്ക ക്രമീകരണങ്ങളെയും വെല്ലുവിളിക്കുന്ന മലയാളത്തിലെ വിരളമായൊരു രചനയാണിത്.
ഗ്രന്ഥകർത്താവ് ഈ പുസ്തകത്തിനെ ഒരു റെഫറൻസ് ഗ്രന്ഥം എന്നാണ് വർഗ്ഗീകരണം നടത്തിയത്.
ഗ്രന്ഥകാരൻ എഴുതിയ ഒരു കവിതയും, ആ കവിതയെ കുറിച്ചുള്ള പ്രസിദ്ധരായ പലരുടേയും അഭിപ്രായം ഓരോരുത്തരുടേയും ചിത്രം അടക്കം പ്രസിദ്ധം ചെയ്യുകയായിരുന്നു ഈ പുസ്തകത്തിന്റെ ഉള്ളടക്കം.
640 താളുകൾ ഉള്ള പുസ്തകത്തിലെ 14 താളുകളിലാണ് പ്രധാന ഉള്ളടക്കമായി സാധാരണയായി കണക്കാക്കുന്ന കവിത ഉള്ളത്, മറ്റു 626 താളുകളും കൃതിയുടെ അനുബന്ധ വിവര-വിവരണങ്ങൾക്കുമായി നീക്കി വെച്ചിരിക്കുന്നു.
കവിതയുടെ ആസ്വാദനമോ കവിയെപ്പറ്റിയോ എഴുതിയ പ്രമുഖരിൽ ചിലർ ഇവരായിരുന്നു.
ശൂരനാട് കുഞ്ഞൻപിള്ള പുതുശ്ശേരി രാമചന്ദ്രൻ എം.എം. ബഷീർ വയലാ വാസുദേവൻ പിള്ള ഒ.എൻ.വി. കുറുപ്പ് ഭാർഗവി തങ്കപ്പൻ എം.കെ.കുമാരൻ കെ.വി. സുരേന്ദ്രനാഥ് എൻ.കെ. ദാമോദരൻ പി.ടി. ഭാസ്കരപ്പണിക്കർ പന്മന രാമചന്ദ്രൻ നായർ ടി.കെ.സി. വടുതല നാഗവള്ളി ആർ.എസ്. കുറുപ്പ് കെ. അയ്യപ്പപ്പണിക്കർ കടമ്മനിട്ട രാമകൃഷ്ണൻ എം.പി. അപ്പൻ വിഷ്ണു നാരായണൻ നമ്പൂതിരി ജോർജ്ജ് ഓണക്കൂർ റോബിൻ ജെഫ്രി
ഇങ്ങനെ തുടങ്ങി 140 വ്യക്തികളായിരുന്നു, ആകെ 14 താൾ മാത്രമുള്ള കവിതയെയും കവിയെയും പറ്റി എഴുതിയിരിക്കുന്നത്.
സാധരണഗതിയിൽ വരുന്ന താളിന്റെ അനുക്രമമായ താളിന്റെ ക്രമസംഖ്യ പോലും ഈ പുസ്തകത്തിന്റെ ഉള്ളടക്കത്തിൽ ചേർത്തിട്ടില്ല.
ഓരോ വിഷയവും എത്ര താളുകൾ ഉണ്ടെന്നുള്ള താളുകളുടെ എണ്ണം മാത്രമായിരുന്നു ഉള്ളടക്കത്തിൽ അതതിന്റെ നേർക്ക് അടയാളപ്പെടുത്തിയിരുന്നത്.
പുസ്തകത്തിലെ 60 താളുകൾ ഗ്രന്ഥകാരന്റെ നന്ദി പ്രകാശിപ്പിക്കാൻ നീക്കി വെച്ചിരുന്നു.
6 താളുകൾ നീളുന്ന അർപ്പണവും അനുസ്മരണവും ഗ്രന്ഥത്തെപ്പറ്റിയും - ഗ്രന്ഥകാരൻ തന്നെ തയ്യാറാക്കിയിരുന്നു.
മറ്റു താളുകൾ മുഴുവനും മറ്റുള്ളവരുടെ അഭിപ്രായ, നിരൂപണ, ആസ്വാദന, പ്രശംസാക്കുറിപ്പുകളാണ്.
ഈ പുസ്തകം പ്രകാശിപ്പിച്ചത് തിരുവനന്തപുരത്ത് വെച്ചായിരുന്നു.
മൂന്ന് മന്ത്രിമാർ അടക്കം 27 പേരെ ക്ഷണിച്ചിരുന്ന ആ ചടങ്ങിൽ 24 പേരും സന്നിഹിതരായിരുന്നില്ല.
ഡി.സി. കിഴക്കേമുറി ചടങ്ങിൽ സംബന്ധിച്ച കാര്യം അദ്ദേഹം തന്റെ ഓർമ്മക്കുറിപ്പുകളിൽ പ്രതിപാദിച്ചിട്ടുണ്ട്.
ഗോവിന്ദനാശാൻ എന്നറിയപ്പെട്ടിരുന്ന കെ.കെ. ഗോവിന്ദൻ , ആദ്യകാല ദളിത് എഴുത്തുകാരിൽ ഒരാളാണ്.
പത്തനംതിട്ട ജില്ലക്കാരനായ അദ്ദേഹം തിരുവനന്തപുരത്ത് ഏജീസ് ഓഫീസിൽ സീനിയർ ഓഡിറ്റർ ആയിരുന്നു.
അപ്രശസ്തനും അശിക്ഷിതനും ആയി കണക്കാക്കെപ്പെടുന്ന രചയിതാവിന്റെ മറ്റു കൃതികൾ "ദുരവസ്ഥയിലെ പ്രമേയം", "അപ്രശസ്തർ" എന്നിവയാണ്.
1997 മാർച്ച് 17-ന് അദ്ദേഹം അന്തരിച്ചു.
തിരുവിതാംകൂറിന്റെ ജനപ്രതിനിധിസഭയായിരുന്ന ശ്രീമൂലം പ്രജാസഭാംഗവുമായിരുന്ന കുറുമ്പൻ ദൈവത്താന്റെ ജീവചരിത്രം പുനഃപ്രസിദ്ധീകരിക്കാൻ വളരെയധികം പ്രയത്നിച്ച ഒരു വ്യക്തിയായിരുന്നു ഗോവിന്ദൻ.
തിരുവിതാംകൂർ ഹിന്ദു പുലയസമാജത്തിന്റെ പ്രസിഡന്റും ശ്രീമൂലം പ്രജാസഭാംഗവുമായിരുന്ന കുഞ്ഞൻ ദൈവത്താനാണ് 1929-ൽ ചെങ്ങന്നൂരിലെ ജോൺ മെമ്മോറിയൽ പ്രസ്സിൽ നിന്ന് കുറുമ്പൻ ദൈവത്താന്റെ ജീവചരിത്രം ഒരു ചെറിയ പുസ്തകമായി ആദ്യമായി പ്രസിദ്ധീകരിച്ചത് കവിത
അറുകൊല എന്ന കേരളത്തിലെ പഴയ ഒരു സാങ്കല്പിക കഥാപാത്രത്തെ ചുറ്റിപ്പറ്റി ഒരു പുലയകുടുംബത്തിലെ സംഭവങ്ങളാണ് കവിതയുടെ ഉള്ളടക്കം.
ഇതിന്റെ അടിസ്ഥാനത്തിലാണ് ഈ കവിത എഴുതപ്പെട്ടിരിക്കുന്നത്.
അറുകൊല
കേരളീയ വിശ്വാസമനുസരിച്ച് അപമൃത്യുവിനിരയായ അഥവാ അന്യായമായി കൊലചെയ്യപ്പെട്ട മനുഷ്യരുടെ പ്രേതാത്മാവ് അറുകൊലയായി മാറും.
കൊന്നവരെയോ അവരുടെ അനന്തരാവകാശികളെയോ അറുകൊല പിടികൂടുകയും, അവരുടെ മരണത്തിനു കാരണമാകുന്നതിലൂടെ തന്റെ പ്രതികാരം വീട്ടുകയും ചെയ്യും എന്നാണ് വിശ്വാസം.
പത്തനംതിട്ട ജില്ലയിലെ കുമ്പഴയ്ക്കടുത്തുള്ള തുണ്ടിയത്തു കാവിനു സമീപമുള്ള ഒരു കണ്ടം (പാടം) അഥവാ വയലാണ് അറുകൊലക്കണ്ടം എന്നറിയപ്പെടുന്നത്.
ഈ പേരു വരാനുള്ള പുരാവൃത്തം (ഐതിഹ്യം) ആണ് ഈ കവിതയുടെ പ്രചോദനം.
ഈ കവിതയിലെ കഥാതന്തു ഇങ്ങനെയാണ്.
ഊരോമ്പിൽ എന്ന നായർ തറവാട്ടിലെ അടിമകളായിരുന്ന പുലയരിലെ ഒരു പെണ്ണിനെ മലയാളപ്പുഴ( മലയാലപ്പുഴ )യിലെ കുതിരക്കുളത്തെ തോമ്പിൽ എന്ന് മറ്റൊരു നായർ തറവാട്ടിലെ അടിമയായ പുലയനു കല്യാണം കഴിച്ചയച്ചു.
പെണ്ണിന്റെ സഹോദരൻ ഒരിക്കൽ സഹോദരിയെ കാണാൻ വിരുന്നായി തോമ്പിലേക്കു ചെല്ലുന്നു.
അവിടെ അതേയിടക്ക് കാണാതായ പശുവിനെ; മോഷ്ടിച്ചു എന്നാരോപിച്ച് സഹോദരനായ പയ്യനെ ജന്മികൾ പിടിച്ചു വെട്ടിക്കൊന്നു.
ഈ സംഭവത്തെ തുടർന്ന് തോമ്പിൽ തറവാട്ടിലെ അംഗങ്ങൾ ചോരതുപ്പി മരിക്കാൻ തുടങ്ങുകയും, കാരണം അന്വേഷിക്കുന്ന അവർക്ക് - തുണ്ടിയത്തുകാവിന്റെ ഉടമകളായ പുലയവംശത്തിൽപ്പിറന്ന ഒരാളെ കൊന്നതിന്റെ ഫലമാണിതെന്നു പ്രശ്നവശാൽ തെളിഞ്ഞു കാണുന്നു.
അതിന്റെ പ്രായശ്ചിത്തമായി തോമ്പിലെ ജന്മി, മരിച്ചയാളുടെ കുടുംബത്തിന് പണവും ഭൂമിയും ദാനം നടത്തുകയും ചെയ്തു.
ഇങ്ങനെ അറുകൊലയിലൂടെ കൈവന്ന കണ്ടം ആണ് അറുകൊലക്കണ്ടം.
അലംബങ്ങൾ
അറുപത്തിനാല് ഗ്രാമങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദക്ഷിണദേശത്ത് കുടിയേറിയ ബ്രാഹ്മണർ ക്രിസ്ത്വബ്ദം പത്താംനൂറ്റാണ്ടോടെ തുളുനാട്ടിലും കേരളത്തിലുമായി അറുപത്തിനാല്‌ ഗ്രാമങ്ങൾ സ്ഥാപിച്ചു എന്ന് വിശ്വസിക്കപ്പെടുന്നു .
പരശുരാമൻ കേരളത്തെ സൃഷ്ടിച്ചുവെന്നും അറുപത്തിനാല് ബ്രാഹ്മണഗ്രാമങ്ങളായി ഭാഗിച്ചുവെന്നുമാണ്‌ ഐതിഹ്യം പറയുന്നത്.
കേരളോത്പത്തികഥകൾ പ്രകാരം കേരളം പഴയ തുളുനാട് കൂടി ഉൾപ്പെടുന്ന ഗോകർണ്ണം മുതൽ കന്യാകുമാരിവരെയുള്ള ഈ പ്രദേശമാണ്‌‌.
ഇവയിൽ 32 ഗ്രാമങ്ങളാണ്‌ ആധുനികകേരളത്തിൽ ഉൾപ്പെടുന്നത്.
താഴെപ്പറയുന്നവയാണ് അറുപത്തിനാലു ഗ്രാമങ്ങൾ: ഗോകർണ്ണം ഗോമടം കാരവള്ളി കല്ലൂർ എപ്പന്നൂർ ചെമ്പന്നൂർ കടലൂർ കല്ലന്നൂർ കാര്യച്ചിറ വൈയൽച്ചിറ തൃക്കണ്ണി തൃക്കട്ട തൃക്കൺപാല തൃച്ചോല കൊല്ലൂർ കോമലം വെള്ളാര വെങ്ങാട് പെൻ‌കരം ചൊങ്ങൊട് കോഡടീശ്വരം മഞ്ചേശ്വരം ഉടുപ്പി ശങ്കരനാരായണം കൊട്ടം ശ്രീവല്ലി മൊറാ പഞ്ച പിട്ടല കുമാരമംഗലം അനന്തപുരം കർണ്ണപുരം പയ്യന്നൂർ പെരുഞ്ചെല്ലൂർ കരിക്കാട് ഈശാനമംഗലം ആലത്തൂർ കരിന്തൊളം പന്നിയൂർ (ഭാരതപ്പുഴക്ക് തെക്ക്) ചൊവ്വരം (ശുകപുരം) ശിവപുരം (തൃശിവപേരൂർ) പെരുമനം ഇരിങ്ങാലക്കുട പറവൂർ ഐരാണിക്കുളം മൂഴിക്കുളം അടവൂർ ചെങ്ങമനാട് ഉളിയന്നൂർ കഴുതനാട് കളപ്പൂർ ഇളിഭ്യം ചുമണ്ണ ആവട്ടത്തൂർ കാടക്കറുക കിടങ്ങൂർ കുമാരനല്ലൂർ കവിയൂർ ഏറ്റുമാനൂർ നിമ്മണ്ണ വെണ്മണി ആറന്മുള തിരുവല്ല ചെങ്ങന്നൂർ കേരളോല്പത്തിയിലെ തെക്ക് 32
64 നാലു ഗ്രാമങ്ങളെ പയസ്വനി പെരുമ്പുഴെക്ക് വടക്ക് 32 ഗ്രാമവും, അതിന്റെ തെക്ക് 32 ഗ്രാമവും ആയിട്ടാണ് വിഭജിച്ചത്.
അവയിൽ പയസ്വിനിപ്പുഴ മുതൽ കന്യാകുമാരി വരെയുള്ള തെക്കൻ ഭാഗത്തെ 32 ഗ്രാമങ്ങൾ ഇങ്ങനെയാണ്.
കരുമാൻ പുഴയ്ക്കു വടക്ക് (10 ഗ്രാമങ്ങൾ) പയ്യന്നൂർ പെരിഞ്ചെല്ലൂർ കരിക്കാട്ടു ഈശാനമംഗലം ആലത്തൂർ കരിന്തൊളം തൃശ്ശിവപേരൂർ തൃച്ചമ്പേരൂർ പെരുമാനം പന്നിയൂർ ചൊവ്വരം കരുമാൻ പുഴക്ക് തെക്ക് പുണ്യാറ്റിന്നു വടക്ക് (12 ഗ്രാമങ്ങൾ) പറവൂർ ഐരാണിക്കുളം മൂഷികക്കുളം ഇരിങ്ങാണിക്കുടം അടവൂർ ചെങ്ങനാടു ഉളിയന്നൂർ കഴുതനാടും കുഴയൂർ ഇളിഭ്യം ചാമുണ്ട ആവട്ടിപ്പുത്തൂർ പുണ്യാറ്റിന്നു തെക്ക് കന്യാകുമാരിക്ക് വടക്ക് (10 ഗ്രാമങ്ങൾ) കിടങ്ങൂർ കാടുകറുക കാരനെല്ലൂർ കവിയൂർ ഏറ്റുമാനൂർ നിർമ്മണ്ണു ആണ്മണി ആണ്മലം, അമ്മളം, മംഗലം ചെങ്ങനിയൂർ തിരുവില്വായി അവലംബം
അറിവ് (അറിവുടമൈ) THIRUKURAL KNOWLEDGE THIRUKURAL KNOWLEDGE
സംസ്കൃതസാഹിത്യത്തിൽ ഭഗവദ്ഗീതയ്ക്കുള്ള സ്ഥാനമാണ് തമിഴിൽ തിരുക്കുറലിനുള്ളത്.
തെക്കുനിന്നും വടക്കുനിന്നും മാനവസംസ്കൃതിയ്ക്കുലഭിച്ച രണ്ടുമഹാനിധികളാണ് കുറലും ഗീതയും.
ധർമ്മാർത്ഥകാമങ്ങളായ പുരുഷാർത്ഥങ്ങളുടെ സമിചീനമായ ആചാരത്തിലൂടെ ഈ ഭൂമിയിലെ ജീവിതം എങ്ങനെ സഫലമാക്കാമെന്നും വിജയപ്രദമാക്കാമെന്നും തിരുവള്ളുവർ പഠിപ്പിക്കുന്നു.
തിരുക്കുറലിൽ അറിവിനെക്കുറിച്ചുള്ള തിരുക്കുറൽ സൂചികയാണിത്.
അറിവുഅറ്റം കാക്കും കരുവി ചെറുവാർക്കും ഉള്ളഴിക്ക ലാകാ അരൺ (അറിവ്,(ജീവിതം) നശിക്കാതെ സംരക്ഷിക്കുന്ന ആയുധവും,  ശത്രുക്കൾക്ക് നശിപ്പിക്കാൻ കഴിയാത്ത കോട്ടയുമാണ്).
ചെന്റ ഇടത്തിൽ ചെലവിടാ തീതു ഒരീഇ നന്റിൻപാൽ ഉയ്പ്പതു അറിവു.
(മനസ്സിനെ പോകുന്നവഴിയ്ക്കുവിടാതെ, തിന്മകളിൽ നിന്നു വിലക്കി,  നേർവഴിക്കു നയിക്കുന്നതാണ് അറിവ്).
എപ്പൊരുൾ യാർയാർവായ് കേട്പിനും അപ്പൊരുൾ മെയ്പ്പൊരുൾ കാൺപത് അറിവു.
(എന്ത്,  ആര്, ആരോടുപറയുന്നത് കേട്ടാലും അതിന്റെ സത്യാവസ്ഥ മനസ്സിലാക്കുന്നതാണ് അറിവ്).
എൺപൊരു ളവാക ച്ചെലചൊല്ലി താൻപിറർവായ് നുൺപൊരുൾ കാൺപതു അറിവ്.
(മറ്റുള്ളവർക്ക് മനസ്സിലാകും വിധം വ്യക്തമായി പറയുന്നതും അന്യരിൽ നിന്നും കേട്ടറിയുന്നവയിലെ ആശയം സൂക്ഷ്മമായി ഗ്രഹിക്കുന്നതുമാണ് അറിവ്).
ഉലകം തഴീഇയതു ഒട്പം മലർതലും കൂമ്പലും ഇല്ലതു അറിവു.
(ലോകത്തുള്ള ശ്രേഷ്ഠരെ സ്നേഹിതരാക്കുന്നതാണ് നല്ല അറിവ്. അറിവ് സന്തോഷത്താൽ വികസിക്കുകയും ദുഃഖത്താൽ കൂമ്പുകയുമില്ല(വികാരത്തിൽ മാറ്റവുമില്ല)) എവ്വതു ഉറൈവതു ഉലകം ഉലകത്തോട് അവ്വതു ഉറൈവതു അറിവ്.
(എങ്ങനെയാണോ ലോകരീതി,  ആ ലോകരീതിയ്ക്കനുസരിച്ച് ജീവിക്കുന്നതാണ് അറിവ്).
അറിവുടയാർ ആവതു അറിവാർ അറിവിലാർ അഃതു അറികല്ലാ തവർ.
(സംഭവിക്കുന്നവ മുൻകൂട്ടി അറിയാൻ കഴിയുന്നവരാണ്, അറിവുള്ളവർ. അതറിയാൻ കഴിവില്ലാത്തവരാണ് അറിവില്ലാത്തവർ).
അഞ്ചുവതു അഞ്ചാമൈ പേതൈമൈ  അഞ്ചുവതു അഞ്ചൽ അറിവാർ തൊഴിൽ.
(ഭയക്കേണ്ടതിനെ ഭയക്കാതിരിക്കുന്നത് അഞ്ജതയാണ്. ഭയക്കേണ്ടവയെ ഭയക്കുന്നത് അറിവുള്ളവരുടെ സാമർത്ഥ്യമാണ്).
എതിരതാ ക്കാക്കും അറിവിനാർക്കു ഇല്ലൈ അതിര വരുവതോർ നോയ്.
(വരാൻ പോകുന്ന ദുരിതത്തെ മുൻകൂട്ടിയറിഞ്ഞ് സ്വയം രക്ഷപെടാൻ അറിവുള്ളവർക്കു ഭയക്കേണ്ടതായ ദുരിതങ്ങൾ ഒന്നും ഉണ്ടാകുകയില്ല).
അറിവുഉടൈയാർ എല്ലാം ഉടൈയാർ അറിവുഇലാർ എന്നുടൈയ രേനും ഇലർ.
(അറിവുള്ളവർ എല്ലാം ഉള്ളവരാണ്. അറിവില്ലാത്തവർ എന്തുണ്ടെങ്കിലും ഒന്നുമില്ലാത്തവരാണ്).
അറീസ് ഇംഗ്ലീഷ് വിലാസം https://ml.wikipedia.org/wiki/Ares
ഗ്രീക്ക് ഐതിഹ്യത്തിൽ സ്യൂസിന്റെയും ഹീരയുടെയും പുത്രനാണ് അറീസ് .
യുദ്ധത്തിന്റെ ഒളിമ്പ്യൻ ദൈവമായാണ് പൊതുവെ വിശേഷിപ്പിക്കപ്പെടാറുള്ളതെങ്കിലും കൃത്യമായി പറഞ്ഞാൽ അറീസ് രക്തദാഹത്തിന്റെയും കൊലയുടേയും ദേവനാണ്.
കഴുകൻ , പട്ടി , കത്തുന്ന ചൂട്ട് , കുന്തം എന്നിവയാണ് അറീസിന്റെ ചിഹ്നങ്ങൾ.
റോമൻ ഐതിഹ്യത്തിലെ മാർസ് അറീസിന് സമനാണ്.
റോമൻ ഐതിഹ്യത്തിലെ വീനസ് ആയ ആഫ്രോഡൈറ്റി ആരെസിന്റെ കാമുകിയാണ്.
അറേ ഡാറ്റാ ടൈപ്പ് ഇംഗ്ലീഷ് വിലാസം https://ml.wikipedia.org/wiki/Array_data_type
കമ്പ്യൂട്ടർ സയൻസിൽ , ഒരു അറേ ടൈപ്പ് എന്നത് എലമെന്റുകളുടെ (മൂല്യം അല്ലെങ്കിൽ വേരിയബിളുകൾ) പ്രതിനിധീകരിക്കുന്ന ഒരു ഡാറ്റാ തരമാണ്, ഓരോന്നും ഒന്നോ അതിലധികമോ സൂചികകൾ (ഐഡന്റിഫൈയിംഗ് കീകൾ) തിരഞ്ഞെടുക്കുന്നു, അത് പ്രോഗ്രാം എക്സിക്യൂഷൻ സമയത്ത് നടക്കുന്ന റൺ ടൈമിൽ കണക്കാക്കാം.
അത്തരമൊരു ശേഖരത്തെ സാധാരണയായി ഒരു അറേ വേരിയബിൾ, അറേ മൂല്യം അല്ലെങ്കിൽ ലളിതമായി അറേ എന്ന് വിളിക്കുന്നു.
ഗണിതശാസ്ത്ര ആശയങ്ങളായ വെക്റ്റർ, മാട്രിക്സ് എന്നിവയുമായി സാമ്യമുള്ളതിനാൽ, ഒന്നും രണ്ടും സൂചികകളുള്ള അറേ തരങ്ങളെ യഥാക്രമം വെക്റ്റർ തരം എന്നും മാട്രിക്സ് തരം എന്നും വിളിക്കുന്നു.
പൊതുവായി, ഒരു മൾട്ടിഡൈമൻഷണൽ അറേ തരത്തെ ടെൻസർ തരം എന്ന് വിളിക്കാം, ഫിസിക്കൽ സങ്കൽപ്പമായ ടെൻസറുമായുള്ള സാമ്യം ഇതിനുണ്ട്.
അറേ തരങ്ങൾക്കുള്ള ഭാഷാ പിന്തുണ ലഭിക്കുന്നതിനാൽ, ചില ബിൽറ്റ്-ഇൻ അറേ ഡാറ്റ തരങ്ങൾ, അത്തരം തരങ്ങൾ നിർവചിക്കാനും അറേ വേരിയബിളുകൾ പ്രഖ്യാപിക്കാനും പ്രോഗ്രാമർ ഉപയോഗിച്ചേക്കാവുന്ന ചില വാക്യഘടനകൾ (അറേ ടൈപ്പ് കൺസ്ട്രക്‌ടറുകൾ), അറേ എലമെന്റുകൾ ഇൻഡെക്‌സ് ചെയ്യുന്നതിനുള്ള പ്രത്യേക നൊട്ടേഷൻ എന്നിവ ഉൾപ്പെട്ടേക്കാം.
ഉദാഹരണത്തിന്, പാസ്കൽ പ്രോഗ്രാമിംഗ് ഭാഷയിൽ , പൂർണ്ണസംഖ്യയുടെ MyTable = Array [1..4,1..2] എന്ന ഡിക്ലറേഷൻ ടൈപ്പ്, MyTable എന്ന് വിളിക്കുന്ന ഒരു പുതിയ അറേ ഡാറ്റ തരം നിർവചിക്കുന്നു.
ഡിക്ലറേഷൻ var A: MyTable പിന്നീട് ആ തരത്തിലുള്ള ഒരു വേരിയബിൾ A നിർവചിക്കുന്നു, അത് എട്ട് എലമെന്റുകളുടെ ആകെത്തുകയാണ്, ഓരോന്നും രണ്ട് സൂചികകളാൽ തിരിച്ചറിയപ്പെടുന്ന ഒരു പൂർണ്ണസംഖ്യ വേരിയബിളാണ്.
പാസ്കൽ പ്രോഗ്രാമിൽ, ആ ഘടകങ്ങളെ A[1,1], A[1,2], A[2,1], …, A[4,2] എന്ന് സൂചിപ്പിക്കുന്നു.
ഭാഷയുടെ സ്റ്റാൻഡേർഡ് ലൈബ്രറികളാണ് പ്രത്യേക അറേ തരങ്ങളെ പലപ്പോഴും നിർവചിക്കുന്നത്.
ഡൈനാമിക് അറേകളേക്കാൾ ഡൈനാമിക് ലിസ്റ്റുകൾ കൂടുതൽ സാധാരണവും നടപ്പിലാക്കാൻ എളുപ്പവുമാണ്.
A[I,J] := A[N-I,2*J] പോലെ, റൺ ടൈമിൽ എലമെന്റ് സൂചികകളെ കണക്കാക്കാൻ അവ അനുവദിക്കുന്നതിനാലാണ് അറേ തരങ്ങളെ റെക്കോർഡ് തരങ്ങളിൽ നിന്ന് വേർതിരിക്കുന്നത്.
മറ്റ് കാര്യങ്ങൾക്കൊപ്പം, ഒരു അറേ വേരിയബിളിന്റെ പല ഘടകങ്ങളും ഏകപക്ഷീയമായി പ്രോസസ്സ് ചെയ്യാൻ ഒരൊറ്റ ഇറ്ററേറ്റീവ് സ്റ്റേറ്റ്മെന്റ് ഉപയോഗിക്കുന്നു.
കൂടുതൽ സൈദ്ധാന്തിക സന്ദർഭങ്ങളിൽ, പ്രത്യേകിച്ച് ടൈപ്പ് തിയറിയിലും അബ്സ്ട്രാക്ട് ആൽഗരിതങ്ങളുടെ വിവരണത്തിലും, "അറേ", "അറേ തരം" എന്നീ പദങ്ങൾ ചിലപ്പോൾ അബ്സ്ട്രാക്ട് അറേ എന്നും വിളിക്കപ്പെടുന്ന ഒരു അബ്സ്ട്രാക്ട് ഡാറ്റ തരത്തെ (ADT) സൂചിപ്പിക്കുന്നു അല്ലെങ്കിൽ ഒരു അനുബന്ധ ശ്രേണിയെ പരാമർശിക്കാം, മിക്ക ഭാഷകളിലെയും ഒരു സാധാരണ അറേ തരത്തിന്റെ അടിസ്ഥാന പ്രവർത്തനങ്ങളും പെരുമാറ്റവും ഉള്ള ഗണിതശാസ്ത്ര മാതൃക - അടിസ്ഥാനപരമായി, റൺ-ടൈമിൽ കമ്പ്യൂട്ട് ചെയ്ത സൂചികകൾ തിരഞ്ഞെടുത്ത എലമെന്റുകളുടെ ഒരു ശേഖരമാണ്.
ഭാഷയെ ആശ്രയിച്ച്, ലിസ്‌റ്റുകളും സ്‌ട്രിംഗുകളും പോലുള്ള മൂല്യങ്ങളുടെ അഗ്രഗേറ്റുകളെ വിവരിക്കുന്ന മറ്റ് ഡാറ്റ തരങ്ങൾ ഓവർലാപ്പ് ചെയ്‌തേക്കാം (അല്ലെങ്കിൽ തിരിച്ചറിയപ്പെടാം).
അറേ തരങ്ങൾ പലപ്പോഴും അറേ ഡാറ്റ സ്ട്രക്ച്ചറുകൾ വഴി നടപ്പിലാക്കുന്നു, എന്നാൽ ചിലപ്പോൾ ഹാഷ് ടേബിളുകൾ, ലിങ്ക്ഡ് ലിസ്റ്റുകൾ അല്ലെങ്കിൽ സെർച്ച് ട്രീകൾ പോലുള്ള മറ്റ് മാർഗ്ഗങ്ങളിലൂടെ.
പുറത്തേയ്ക്കുള്ള കണ്ണികൾ അറേ ഡാറ്റാ ടൈപ്പ് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
NIST's Dictionary of Algorithms and Data Structures: Array അവലംബം ↑ Robert W. Sebesta (2001) Concepts of Programming Languages .
4th edition (1998), 5th edition (2001), ISBN 9780201385960 ↑ ↑ K. Jensen and Niklaus Wirth, PASCAL User Manual and Report .
Paperback edition (2007) 184 pages, ISBN 978-3540069508